Il-Kunsill adotta konklużjonijiet dwar it-tisħiħ tal-pożizzjoni tal-kowċis biż-żieda ta' opportunitajiet għall-kisba ta' ħiliet u kompetenzi. Il-konklużjonijiet jistiednu lill-istati membri u lill-Kummissjoni Ewropea biex ikomplu jappoġġaw id-dimensjoni edukattiva tal-isport permezz tat-tisħiħ ta' programmi ta' taħriġ u opportunitajiet ta' tagħlim għall-kowċis. L-organizzazzjonijiet tal-isport huma wkoll mistiedna jikkontribwixxu billi jkomplu jippromwovu lill-kowċis il-possibbiltajiet ta' taħriġ u l-importanza li jinkisbu l-ħiliet u l-kompetenzi meħtieġa. Il-Kunsill jissottolinja li jeħtieġ li l-kowċis jiġu appoġġati peress li għandhom rwol importanti fl-indirizzar tal-isfidi tas-soċjetà fir-rigward tal-attività fiżika u l-benesseri, sfidi li jsiru prominenti b'mod partikolari fi żminijiet ta' kriżi tas-saħħa, bħall-pandemija attwali tal-COVID-19. Barra minn hekk, il-Kunsill jissottolinja wkoll li l-pussess tal-ħiliet u l-kompetenzi huwa essenzjali għas-sodisfazzjon personali, l-impjegabbiltà u l-iżvilupp professjonali tal-kowċis kollha, iżda wkoll biex tiġi żgurata s-sikurezza tal-atleti u tal-parteċipanti fl-isport u biex jitħeġġu gruppi speċifiċi fis-soċjetà biex jipparteċipaw fl-isport. Il-konklużjonijiet ġew adottati permezz ta' proċedura bil-miktub. Konklużjonijiet tal-Kunsill dwar it-tisħiħ tal-pożizzjoni tal-kowċis biż-żieda ta' opportunitajiet għall-kisba ta' ħiliet u kompetenzi, 4 ta' Ġunju 2020 Din ir-riżorsa bħalissa hi disponibbli biss bil-lingwa jew il-lingwi li ġejjin: Konklużjonijiet dwar ir-rwol tal-kowċis fis-soċjetà, Novembru 2017 Konklużjonijiet dwar l-aċċess għall-isport għall-persuni b'diżabilità, Mejju 2019 Konklużjonijiet dwar is-salvagwardja tat-tfal fl-isport, Novembru 2019